text: "Биг Брадър" и "Фермата" в жестока конкуренция през есента - Скандално
  "Биг Брадър" и "Фермата" в жестока конкуренция през есента
  Тази есен в Къщата на "Биг Брадър" няма да има випове, а обикновени хора от народа.
  Това обявиха още отсега от Нова тв. Най-големите мераклии вече могат да се запишат за кастингите, които ще са доста сериозни.
  Риалити форматът се завръща в ефир за пети сезон. В последните години се залагаше предимно на "ВИП Брадър", а след това и на едномесечен "Ол старс".
  Според равносметката общо 76 неизвестни българи са участвали в най-масовото зрелищното шоу у нас, а 123-ма са професионалистите, които стоят в основата на предаването и денонощно се грижат по един или друг начин за хората в Къщата.
  Очаква се новият сезон на "Биг Брадър" здраво да се конкурира с "Фермата" – формат, който за пръв път ще тръгне по bTV. Той е реализиран успешно в 51 държави досега. Там хората пак са затворени, само че във ферма и в условия отпреди век и сами произвеждат храната си. Очакванията за първия сезон у нас са за голям интерес и доста повишена гледаемост. Продуценти са Иван и Андрей, а сред участниците ще има випове.